Oficialusis leidinys L 360 , 31/12/1985 p. 0026 - 0028

specialusis leidimas suomių kalba: skyrius 4 tomas 2 p. 0096

specialusis leidimas ispanų kalba: skyrius 04 tomas 4 p. 0121

specialusis leidimas švedų kalba: skyrius 4 tomas 2 p. 0096

specialusis leidimas portugalų kalba skyrius 04 tomas 4 p. 0121



Komisijos Reglamentas (EEB) Nr. 3719/85 1985 m. gruodžio 27 d. nustatantis tam tikras technines ir kontrolės priemones su kitos valstybės narės, išskyrus Ispaniją, vėliava plaukiojantiems laivams, žvejojantiems Portugalijos vandenyse EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Portugalijos ir Ispanijos stojimo aktą, ypač į jo 351 straipsnio 5 ir 6 dalių antrą pastraipą, kadangi turi būti nustatytos techninės procedūros valstybių narių, išskyrus Ispaniją ir Portugaliją, laivams, kuriems suteikta teisė vienu metu žvejoti Portugalijos vandenyse, apibrėžti ir prižiūrėti; kadangi Stojimo akte, be 1982 m. birželio 29 d. Tarybos reglamento (EEB) Nr. 2057/82, nustatančio tam tikras valstybių narių laivų žvejybos kontrolės priemones [1], su pakeitimais, padarytais Reglamentu (EEB) Nr. 1729/83 [2], nuostatų, numatyta laivų, kuriems suteikta teisė žvejoti, sąrašų sistema; kadangi pagal Stojimo akto 351 straipsnio 2 dalies antrą pastraipą nuo 1986 m. sausio 1 d. tame straipsnyje nurodyta specializuota žvejybos veikla turi būti vykdoma naudojant tokią pačią kontrolės tvarką, kokia nustatyta Ispanijos laivams, kuriems leista žvejoti valstybių narių, išskyrus Ispaniją ir Portugaliją, vandenyse; kadangi todėl būtina patvirtinti tam tikras technines išteklių apsaugos priemones, kurios būtų taikomos nepažeidžiant priemonių, numatytų 1983 m. sausio 25 d. Tarybos reglamente (EEB) Nr. 171/83, nustatančiame tam tikras technines žuvų išteklių apsaugos priemones [3], su paskutiniais pakeitimais, padarytais Reglamentu (EEB) Nr. 3625/84 [4]; kadangi pagal Stojimo sutarties 2 straipsnio 3 dalį Bendrija prieš stojimą gali patvirtinti priemones, nurodytas Akto 352 straipsnyje, o tokios priemonės įsigaliotų nuo tos Sutarties įsigaliojimo datos; kadangi Žuvų išteklių vadybos komitetas per jo pirmininko nustatytą laikotarpį nepareiškė savo nuomonės, PRIĖMĖ ŠĮ REGLAMENTĄ: 1 straipsnis Toliau nurodytos techninės ir kontrolės priemonės taikomos su kitos valstybės narės, išskyrus Ispaniją, vėliava plaukiojantiems laivams žvejojantiems Portugalijos suvereniuose arba jų jurisdikcijai priklausančiuose vandenyse. 2 straipsnis 1. Kiekvienais metais, ne vėliau kaip prieš vieną mėnesį iki prasidedant atitinkamam leistinam žvejybos laikotarpiui, valstybės narės, išskyrus Ispaniją ir Portugaliją, perduoda Komisijai laivų, kurie gali užsiimti Stojimo akto 351 straipsnio 2 ir 3 dalyse nurodyta specializuota žvejybos veikla, sąrašus. Pateikiami atskiri sąrašai tokių laivų kategorijoms: - ilgapelekius tunus tik traukiamosiomis ūdomis žvejojantys laivai, - tropinius tunus tik gaubiamaisiais tunams skirtais tinklais žvejojantys laivai, - kitas tunų rūšis, išskyrus ilgapelekius tunus s ir tropinius tunus, tik traukiamosiomis ūdomis žvejojantys laivai. 2. Šio straipsnio 1 dalyje nurodyti sąrašai gali būti persvarstyti, pakeitimams pradedant galioti nuo kiekvieno mėnesio pirmos dienos; apie bet kokius pakeitimus pranešama Komisijai iki ankstesniojo mėnesio 15 dienos. 3. Šio straipsnio 1 dalyje nurodytuose sąrašuose pateikiama tokia informacija apie kiekvieną laivą: - laivo pavadinimas, - registracijos numeris, - išorinės identifikacijos raidės ir skaitmenys, - registracijos uostas, - savininko (-ų) arba frachtuotojo (-ų) pavardė (-ės) ir adresas (-ai), o jei savininkas yra korporacinė įmonė ar partnerystė – jos atstovo (-ų) duomenys, - bendroji talpa ir ilgis, - variklio galia, - radijo šaukinys ir radijo dažnis. 3 straipsnis 1. Valstybės narės, išskyrus Ispaniją ir Portugaliją, parengia pasiūlymus dėl kiekvienos 2 straipsnyje nurodytos žvejybos rūšies periodinių sąrašų, į kuriuos įrašomi laivai, galintys žvejoti vienu metu pagal Stojimo akto 351 straipsnio 2 ir 3 dalis. Preliminariuose sąrašuose įrašytų laivų skaičius neturi viršyti Stojimo akto 351 straipsnio 2 dalyje numatyta tvarka Tarybos kasmet nustatomų ribų. Pasiūlymai perduodami Komisijai ne vėliau kaip prieš 15 dienų iki žvejybos sezono pradžios; ilgapelekius tunus žvejojančių laivų sąrašai turi būti skirti ne mažiau kaip vieno kalendorinio mėnesio ir ne daugiau kaip aštuonių savaičių laikotarpiui nuo gegužės 1 d. iki rugpjūčio 31 d.; tropinius tunus ir kitas tuninių šeimos žuvis žvejojančių laivų sąrašai turi būti skirti ne mažiau kaip dviejų kalendorinių mėnesių laikotarpiui. 2. Kiekviename periodiniame sąraše pateikiama tokia informacija apie kiekvieną laivą: - laivo pavadinimas ir registracijos numeris, - radijo šaukinys, - savininko (-ų) arba frachtuotojo (-ų) pavardė (-ės) ir adresas (-ai), o jei savininkas yra korporacinė įmonė ar partnerystė – jos atstovo (-ų) duomenys, - laikotarpis, kuriam prašoma leidimo žvejoti, - numatomas žvejybos būdas, - numatomas žvejybos rajonas. 3. Komisija išnagrinėja šio straipsnio 1 dalyje nurodytus pasiūlymus ir patvirtina periodinius sąrašus, kuriuos perduoda atitinkamų valstybių narių institucijoms ir kompetentingoms Portugalijos kontrolės institucijoms ne mažiau kaip prieš keturias darbo dienas iki nustatytos sąrašų įsigaliojimo datos. 4. Valstybių narių, išskyrus Ispaniją ir Portugaliją, institucijos gali paprašyti Komisijos pakeisti periodiniame sąraše nurodytą laivą, kuris dėl force majeure aplinkybių nustatytą laikotarpį ar kurią nors jo dalį negali žvejoti, o kai periodiniame sąraše įrašyta mažiau laivų, nei didžiausias vienu metu žvejoti leistinas jų kiekis – papildomai įrašyti į jį vieną ar daugiau laivų, jei po to minėtas skaičius nebus viršytas. Laivas, kuriuo pakeičiamas minėtasis laivas, turi būti iš 2 straipsnyje nurodytų sąrašų. Komisija nedelsdama praneša apie bet kokius periodinių sąrašų pakeitimus kompetentingoms Portugalijos kontrolės institucijoms ir atitinkamų valstybių narių institucijoms. Pakeičiančiajam laivui arba papildomai įrašytam laivui draudžiama žvejoti iki Komisijos pranešime nurodytos datos. 4 straipsnis Laivuose, kuriems leista žvejoti tunus, draudžiama turėti ne Thunnidae rūšies žuvų ar žuvies produktų, išskyrus ančiuvius, skirtus naudoti kaip gyvą masalą. 5 straipsnis Laivų, kuriems leista žvejoti, kapitonai arba, jei būtina, savininkai turi laikytis priede nustatytų specialių reikalavimų. 6 straipsnis Nepažeidžiant Reglamento (EEB) Nr. 171/83 nuostatų, su valstybės narės, išskyrus Ispaniją ar Portugaliją, vėliava plaukiojantiems laivams, taikomos tokios techninės priemonės: a) draudžiama naudoti žiauninius tinklus; b) laivuose neturi būti jokių kitų žvejybos įrankių, išskyrus reikalingus tam žvejybos tipui, kuris jiems yra leistas; c) ūdomis žvejojantys laivai turi užmesti ne daugiau kaip dvi ūdas per dieną; kiekviena iš šių ūdų negali būti ilgesnė kaip 20 jūrmylių; atstumas tarp pavadėlių turi būti ne mažesnis kaip 2,70 m. 7 straipsnis Valstybės narės, išskyrus Ispaniją ir Portugaliją, iki kiekvieno mėnesio 15 d. praneša Komisijai kiekvieno tunus žvejojančio laivo per praėjusį mėnesį sugautą kiekį ir iškrovimus iš tokių laivų kiekviename uoste. 8 straipsnis Šis reglamentas įsigalioja 1986 m. sausio 1 d., įsigaliojus Portugalijos ir Ispanijos Stojimo sutarčiai. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. gruodžio 27 d. Komisijos vardu Frans Andriessen Pirmininko pavaduotojas [1] OL L 220, 1982 7 29, p. 1. [2] OL L 169, 1983 7 28, p. 14. [3] OL L 24, 1983 1 27, p. 14. [4] OL L 335, 1984 12 22, p. 3. -------------------------------------------------- PRIEDAS SPECIALŪS REIKALAVIMAI, KURIŲ TURI LAIKYTIS VALSTYBIŲ NARIŲ, IŠSKYRUS ISPANIJĄ IR PORTUGALIJĄ, LAIVAI, KURIEMS LEISTA ŽVEJOTI PORTUGALIJOS VANDENYSE 1. Šių specialių reikalavimų kopija turi būti laive. 2. Licencijuotų laivų išorinės identifikacijos raidės ir skaitmenys turi būti aiškiai užrašyti ant laivo pirmagalio iš abiejų šonų ir kiekviename antstato šone, geriausiai matomoje vietoje. Raidės ir skaitmenys turi būti kontrastingos korpusui ir antstatui spalvos ir neturi būti išdilę, pakeisti, uždengti ar kitaip paslėpti. --------------------------------------------------